આ પ્રોજેક્ટ દ્વારા અમ. મ્યુ. કોર્પો. હસ્તકના બધા જ એસટીપીમાંથી નીકળતા સ્લજને ૧૦૦ ટન પ્રતિ દિવસના આરેડિયેશન પ્લાન્ટમાં હાઈજીનાઈઝ કરી તેમાં પ્લાન્ટ ગ્રોથ પ્રમોટર બેકટેરિયા નાખવામાં આવશે જેથી જંતુ મુક્ત ઉત્તમ સેન્દ્રીય ખાતર ગુજરાતના કિસાનોને ઉપલબ્ધ થશે. જે છાણીયા ખાતર કરતાં પણ વધારે સારા પોષક તત્ત્વો ધરાવે છે જેનાથી રાસાયણિક ખાતરથી બડેલી જમીન સુધારવાની કિસાનોને તક મળશે અને તેનું વેચાણ કરવાથી અમ.મ્યુ. કોર્પો.ને આર્થિક ફાયદો થશે. આ પ્લાન્ટ સ્થાપવા માટે આગામી નાણાકીય વર્ષ ૨૦૧૬-૧૭માં રૃ. ૨૫.૦૦ કરોડની જોગવાઈ કરેલ છે. હાલમાં આ પ્લાન્ટની મશીનરી ડિઝાઈન અને સિવલ વર્કના ટેન્ડર મંગાવેલ છે અને રૃ. ૭.૯૫ કરોડનો વર્ક ઓર્ડર આગામી દિવસોમાં આપવામાં આવશે તેમ સ્ટેન્ડિંગ કમિટીના ચેરમેન પટેલે જણાવ્યું હતું.